Narodna skupština
20150415

Dame i gospodo narodni poslanici, poštovani predsedavajući današnjom sednicom u ovom periodu od dva, pa da vidimo i do koliko sati, gospodine Arsenoviću, poštovana gospođo Udovički, poštovane gošće i gosti iz Ministarstva,. jedna samo prethodna napomena, prihvatam ovo, gospodine Arsenoviću, da je postojao neki plan prethodno da vi predsedavate od dva i strašno bi me interesovalo, na primer, da nam vi sada kažete do koliko sati ćete vi da predsedavate, a kada će, na primer, gospodin Ninoslav Stojadinović da preuzme ili neko drugi od potpredsednika Narodne skupštine? Ako bi smo to mogli ovde da znamo to bi doprinelo ovoj jednoj preciznosti, informisanosti i znanju koje treba da krasi naš zajednički rad u ovoj Narodnoj skupštini. Kratko ću oko ovog amandmana, kraće od dva minuta.